Stripped (אלבום של כריסטינה אגילרה)

Stripped (בעברית: חָשׂוּף) הוא אלבום האולפן השני של זמרת הפופ האמריקאית כריסטינה אגילרה. האלבום יצא לאור בשנת 2002. במצעד הבילבורד 200 ומצעד האלבומים הבריטי, הגיע האלבום לחמשת המקומות הראשונים. מהאלבום יצאו הסינגלים "Dirrty" ו־"Beautiful", שהצליחו מבחינה מסחרית, והגיעו אל המקום הראשון במצעד הסינגלים הבריטי. בפרט, "Beautiful" היה אחד משיריה המצליחים של אגילרה, והוא הגיע אל המקום השני במצעד הבילבורד הוט 100.

אף על פי שהאלבום נתפס יותר כמהפך שממוקד על תדמיתה של אגילרה, המיקוד היה רק עליית מדרגה בתודעה והשתלטות אגילרה על עולם הבידור מלבד עולם המוזיקה, יחד עם להיט בכורה בוטה, "Dirrty", שמדבר על מיניות פתוחה שפרצה איתו בחזרה מוצלחת לעולם המוזיקה בתוספת קליפ פרובוקטיבי שליווה את אגילרה והפרובוקציות לבוש, ציטוטים, תקריות וכו'.

על מנת לקדם את האלבום, הופיעה אגילרה יחד עם ג'סטין טימברלייק בסיבוב ההופעות "Justified & Stripped Tour", והמשיכה בסיבוב ההופעות "Stripped World Tour".

השירים באלבום מעבירים מסרים חברתיים חיובים, הקוראים למאזין להאמין בעצמו, לשמור על עצמאותו, ולאהוב את עצמו כפי שהוא.

== כתיבה ==

כריסטינה אגילרה עבדה על האלבום יחד עם אלישה קיז, סקוט סטרוץ', גלן באלארד ולינדה פרי.
אלישה קיז עבדה על השיר ”Impossible“ יחד עם אגילרה, והשתיים הקליטו במשך שלושה ימים בניו יורק את השיר. קיז אף הפיקה את השיר.

את השיר Beautiful מהאלבום כתבה והפיקה לינדה פרי, שעבדה יחד עם אגילרה גם על שאר האלבום. פרי סיפרה שהיה לה קשה ”להיפרד“ מהשיר כיוון שהוא היה שיר הקאמבק שלה, אך לאחר ששמעה את אגילרה שרה אותו, היא החליטה שהיא תשיר את השיר.
האלבום כולל 20 רצועות, שהופקו על ידי מפיקים שונים, ביניהם ד"ר דרה. לכן, כולל האלבום שירים מסוגות מוזיקליות שונות.

כריסטינה אגילרה אמרה בריאיון על האלבום: ”כל החזון של האלבום היה להיות באמת אמיתית [...]. רק להיות מי שאני באמת“. בנוסף, סיפרה אגילרה שהייתה ללינדה פרי השפעה רבה על המוזיקה שלה.

== תוכן האלבום ==

האלבום כולל שירים מסוגות מוזיקליות שונות, ביניהן רית'ם אנד בלוז, גוספל, סול, בלדות ואף היפ הופ.

הסינגל הראשון מהאלבום היה השיר Dirrty. לשיר התלווה וידאו קליפ שספג ביקורות קשות, בין היתר על התמונה אותה מציגה אגילרה למעריציה הקטנים יותר שלה. בתאילנד, נחסם הקליפ לשידור ברשתות טלוויזיה ציבוריות. ישנן טענות שהחסימה הייתה בעקבות סצנה בקליפ, בה רואים ברקע שתי כרזות המכילות רמז לזנות ילדים.
בתגובה על הביקורות כלפי הקליפ, אמרה אגילרה:
:”אני אולי הבחורה חשופת הישבן בקליפ, אבל אם תסתכלו ברור יותר, אני גם החזית. אני לא סתם כוסית עלובה בקליפ ראפ, אני במיקום הכוח, אני בשליטה טוטאלית בכל הסובב אותי. להיות בעמדה עוצמתית כזו, בשבילי, זה צעד ואמצעי לאמן אמיתי“.

הסינגל השני מהאלבום, היה השיר Beautiful. בניגוד לסינגל הראשון מהאלבום, שהוא שיר פופ והיפ הופ, Beautiful הוא בלדה שקט. הביקורות על השיר היו חיוביות וטובות בהרבה מהביקורות על Dirrty. בנוסף, הגיע השיר אל המקום השני במצעד הבילבורד הוט 100, וזיכה את אגילרה בפרס ”הביצוע הקולי הנשי הטוב ביותר“ בטקס הגראמי 2004, ובתואר זמרת השנה של הבילבורד לשנת 2003.

הווידאו קליפ לשיר Beautuful משך תשומת לב רבה מאחר שנגע בתחומים כמו מחלת האנורקסיה, הומוסקסואליות, אלימות, כבוד-עצמי, וסוגיית הטרנסג'נדר. השיר הפך להמנון חברתי בעולם כולו. סיימון קאוול, אחד משופטי התוכנית אמריקן איידול, ציין שזהו אחד משירי פופ הטובים ביותר שנכתבו אי פעם.

הרצועה הראשונה באלבום היא השיר ”Stripped Part 1“. השיר מדבר על שינוי הכיוון המוזיקלי של אגילרה, ובו פותחת אגילרה בהתנצלות על שבירת התבנית, ועל כך שהיא אינה עושה מה שהתבקשה.

השיר ”I'm OK“ מהאלבום, מספר על הבעיות שהיו לה עם אביה, ועל התנהגותו טרם התגרשו הוריה. אגילרה אמרה שהיא לא כתבה אותו על מנת להשמיץ אותו, אלא משתי סיבות אחרות: הראשונה, לבצע מעין תהליך ריפוי, ושנייה, על מנת לתת לאחרים קול להאזין אליו או להיקשר אליו. מספר שירים נוספים באלבומים מדברים למעריציה, ובעיקר לילדות צעירות; השירים קוראים להן לבטא עצמן בכל דרך שיחשקו. רצועות אחרות, כמו, "Keep on Singing My Song", הרצועה שסוגרת את האלבום, מופיעה על פני השטח כדי לבטא את עצמאותה של אגילרה, אבל עם זאת הודעה למעריצים שהם יהיו עצמם, אם הם חזקים מספיק הם יכולים להשיג כל מה שהם רוצים רק אם הם ישמרו על עצמאותם.

על הרצועה ”Make Over“ נטען שהיא דומה לשיר של הלהקה Sugababes, Overload. כשהאלבום יצא לאור, צוינו לינדה פרי ואגילרה ככותבות השיר. מאוחר יותר, נתן ארגון היוצרים ASCAP קרדיט נוסף לכותבי השיר Overload יונתן ליפסי, פליקס הווארד, קמרון מקווי ופאול סים. החיבור השירים מעולם לא התוודה בפומבי, אבל Make Over הוסר מרשימת הרצועות ב־DVD של סיבוב ההופעות Stripped Live in the UK.

== ביקורות ==
האלבום קיבל ביקורות מעורבות ממבקרי המוזיקה. באתר metacritic, המספק דירוג ממוצע לאלבום על פי מספר ביקורות, קיבל האלבום דירוג ממוצע של 55 נקודות, בהתבסס על 14 ביקורות.
הביקורת שנכתבה כלפי האלבום באתר אנטרטיינמנט ויקלי הייתה מעורבת. כותב הביקורת ציין ש”יש לאלבום רגעים“, ושאגילרה אימצה לעצמה תדמית של חופש, אך חרף זאת, היא נשמעת לא שמחה ואף לא ממוקדת.

המגזין רולינג סטון נתן לאלבום דירוג של שלושה כוכבים מתוך חמישה. צוין בכתבה ש”זו בושה שהסינגל הראשון מהאלבום הוא Dirrty [...] השיר מטעה כמעט לגמרי לגבי המשך האלבום“. עם זאת, נכתב בביקורת שקולה של אגילרה נעשה עשיר יותר.
בביקורת של המגזין NME, ניתנו לאלבום שש נקודות מתוך עשר, ונכתב בה ש”זה נראה כמו אלבום של מריה קארי, זה נשמע כמו אלבום של מריה קארי. לכל הרוחות, זה אלבום של מריה קארי“.

האלבום ספג ביקורת מצד דפנה לוסטיג מאתר ynet, בעיקר על תכניו הבוטים. עוד כתבה לוסטינג ”האמת היא שהוא לא אלבום שקשה להאזין לו, אבל אין סיבה לעשות את זה“.

== הצלחה ==
Stripped נכנס היישר אל המקום השני במצעד הבילבורד 200, עם מכירות של למעלה מ־330,000 עותקים. הסינגל הראשון מהאלבום, Dirrty, היה להצלחה עולמית, אך לא הגיע אל ארבעים המקומות הראשונים במצעד הבילבורד הוט 100, וחברת התקליטים של אגילרה מיהרה להוציא את Beautiful כסינגל הבא. Beautiful, יחד עם הסינגלים הבאים מהאלבום, גרמו לאלבום להגיע למקום ה־10 במצעד השנתי של הבילבורד. נכון לשנת 2009, מכר האלבום למעלה מ־4 מיליון עותקים בארצות הברית.

בבריטניה, הגיע האלבום אל המקום השני המצעד האלבומים הבריטי, ונשאר בעשרים הגדולים עד תחילת 2004. האלבום הגיע מעמד פלטינה ×5, והיה לאלבום השלישי הנמכר ביותר שם.
בדצמבר 2004, הגיע האלבום למעמד פלטינה ×3 באירופה, עם מכירות של למעלה משלושה מיליון עותקים.

== רשימת רצועות ==

*המהדורה הלטינית אמריקאית של האלבום לא כוללת את הרצועה "Get Mine, Get Yours" אבל לפיכך מכילה גרסה ספרדית של השיר, "Dame Lo Que Yo Te Doy", שגם נכללת כ-B-SIDE בסינגל Beautiful.

== פרסים ==
=== 2003 ===
{| class="wikitable"
!align="center"|טקס\אירוע
!align="center"|פרס
|-
|align="left"| מגזין Blender
|align="left"|אשת השנה
|-
|align="left"|פרסי ערוץ המוזיקה V של טאיוואן
|align="left"|Popular Female Video - Beautiful
|-
|align="left"|"פריצת הקרום שלך לחיים נהדרים" תוכנית רדיו
|align="left"|"פריצת הקרום" אמן החודש (אוקטובר)
|-
|align="left"| פרס הליגה ההומו-לסבית נגד השמצה
|align="left"|פרס הכרה\זיהוי מיוחד
|-
|align="left"| פרסי HX
|align="left"|שיר דאנס השנה - Beautiful (Peter Rauhofer Mix) (Peter Rauhofer)
|-
|align="left"| מגזין Latina
|align="left"|אשת השנה (#3)
|-
|align="left"| פרסי MOBO
|align="left"|שיר\קליפ השנה - Dirrty
|-
|align="left"|פרסי המוזיקה MTV אירופה
|align="left"|זמרת השנה
|-
|align="left"|פרסי TRL MTV
|align="left"| פרס TRL אבולוציה
|-
|align="left"|טקס פרסי קליפים MVPA
|align="left"|הסטייליסטית הטובה ביותר בקליפ - Dirrty (טריש סאמרויל)
|-
|align="left"|טקס פרסי קליפים MVPA
|align="left"|איפור הטוב ביותר בקליפ - Dirrty (טרוי ג'נסן & שרון גולט)
|-
|align="left"| פרסי Q
|align="left"|סינגל השנה - Dirrty
|-
|align="left"|פרסי Smash Hits
|align="left"|זמרת השנה
|-
|align="left"|מגזין Sugar
|align="left"|השראה לילדות טופ100 (#1)
|-
|align="left"|פרסי Teen Choice
|align="left"|סיבוב ההופעות הטוב ביותר- Justified And Stripped
|-
|align="left"|פרסי קוראי Teen People
|align="left"|סיבוב ההופעות הטוב ביותר - Justified And Stripped
|-
|align="left"|פרסי קוראי Teen People
|align="left"|השיר המרקיד ביותר - Dirrty
|-
|align="left"|פרסי קוראי Teen People
|align="left"|ההמנון העוצמתי ביותר- Can't Hold Us Down
|-
|align="left"|פרסי קוראי Teen People
|align="left"|הפיכת תדמית 180°
|-
|align="left"|פרסי TMF בלגיה
|align="left"|אלבום השנה הבינלאומי - Stripped
|-
|align="left"|פרסי TMF בלגיה
|align="left"|זמרת השנה הבינלאומית
|-
|align="left"|פרסי TMF בלגיה
|align="left"|שיר\קליפ השנה בינלאומי - Fighter
|-
|align="left"|פרסי TMF הולנד
|align="left"|זמרת השנה הבינלאומית
|-
|align="left"|פרסי Top Of The Pops
|align="left"|זמר\ת השנה
|}

=== 2004 ===
{| class="wikitable"
!align="center"|טקס\אירוע
!align="center"|פרס
|-
|align="left"|פרסי BMI Pop
|align="left"|גברת עצמאות
|-
|align="left"|פרסי נשות השנה Glamour
|align="left"|אשת השנה
|-
|align="left"|פרסי גראמי
|align="left"|זמרת פופ השנה - Beautiful

|-
|align="left"| פרסי המוזיקה והאפנה Groovevolt
|align="left"|אלבום השנה - Stripped
|-
|align="left"| פרסי המוזיקה והאפנה Groovevolt
|align="left"|שיר השנה - Beautiful
|-
|align="left"| פרסי המוזיקה והאפנה Groovevolt
|align="left"|קליפ השנה - Beautiful
|-
|align="left"| פרסי המוזיקה והאפנה Groovevolt
|align="left"|הקליפ האופנתי ביותר - Can't Hold Us Down
|-
|align="left"|פרסי JUNO
|align="left"|קליפ השנה - Fighter (מפיקת הקליפ פלוריה סיגיסמונדי)
|-
|align="left"|פרסי Musicnotes
|align="left"|שיר השנה - Beautiful (כותבת השיר לינדה פרי)
|-
|align="left"|פרסי תחנות הרדיו NRJ סקנדינביה
|align="left"|פופ הטוב ביותר
|-
|align="left"|פרסי MTV אסיה
|align="left"|זמרת השנה
|-
|align="left"|טקס פרסי קליפים MVPA
|align="left"|קליפ פופ השנה - Fighter (המפיקה פלוריה סיגיסמונדי)
|-
|align="left"|טקס פרסי קליפים MVPA
|align="left"|הסטייל הטוב ביותר בקליפ - Fighter (קארול בידל & טריש סאמרויל)
|-
|align="left"|טקס פרסי קליפים MVPA
|align="left"|איפור הטוב ביותר בקליפ - Fighter (פרנסס טולט)
|-
|align="left"|טקס פרסי קליפים MVPA
|align="left"|הסינמטוגרפיה (אמנות הקולנוע) הטוב ביותר בקליפ - Fighter (כריסטופר סוס)
|-
|align="left"|פרסי המוזיקה Rolling Stone
|align="left"|עשרת שירי השנה - Beautiful (#2)
|-
|align="left"|פרסי המוזיקה קוראי Rolling Stone
|align="left"|זמרת השנה - (#1)
|-
|align="left"|פרסי המוזיקה Rolling Stone
|align="left"|קליפ השנה - Beautiful (#2)
|-
|align="left"|פרסי המוזיקה Rolling Stone
|align="left"|סיבוב ההופעות הטוב ביותר - Justified And Stripped (#1)
|-
|align="left"|פרסי TMF הולנד
|align="left"|זמרת השנה הבינלאומית
|}

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי כריסטינה אגילרה
קטגוריה:אלבומים באנגלית
קטגוריה:אלבומים שהופקו על ידי לינדה פרי
קטגוריה:אלבומים שהופקו על ידי סקוט סטורץ'
קטגוריה:אלבומי חברת RCA רקורדס